钦定古今图书集成/明伦汇编/闺媛典/第197卷 > 张仲良妻游氏
## 钦定古今图书集成/明伦汇编/闺媛典/第197卷 > 张仲良妻游氏

按《婺源县志》：“游氏，名桂枝，赠知县渐女，麻城令明孚
之妹。适城西儒士张仲良，连州学正张昊媳也。年十
六归良。越六年，良从父任山东，没于诸城。氏年二十
二，遗孤穆文才四龄，矢志抚孤，以报良人。澹泊自甘，
纺绩无间寒暑。晚年家益窘，翁盲，旦夕视膳视药，必
亲必虔，筑室课子，教之择交，年六十二。及见曾孙直
指奏闻旌表。”